ജൂനിയര് ലാബ് അസിസ്റ്റന്റ് കരാര് നിയമനം അപേക്ഷിക്കാം തിരുവനന്തപുരം സര്ക്കാര് മെഡിക്കല് കോളേജില് ജൂനിയര് ലാബ് അസിസ്റ്റന്റ് തസ്തികയില് കരാര് അടിസ്ഥാനത്തില് നിയമനം നടത്തുന്നതിന് അപേക്ഷ ക്ഷണിച്ചു. 36 വയസില് താഴെയുള്ളവര്ക്ക് അപേക്ഷിക്കാം. സയന്സ് വിഷയത്തില് പ്ലസ് ടു പാസായിരിക്കണം. ക്ലിനിക്കല് ലബോറട്ടറിയില് ഒരു വര്ഷത്തെ പ്രവൃത്തി പരിചയം വേണം. തിരുവനന്തപുരം ജില്ലയിലുള്ളവര്ക്ക് മുന്ഗണന. ജനനതീയതി, വിദ്യാഭ്യാസ യോഗ്യത, മുന്പരിചയം, മേല്വിലാസം എന്നിവ തെളിയിക്കുന്ന സാക്ഷ്യപ്പെടുത്തിയ പകര്പ്പുകള് മൊബൈല് നമ്ബര് സഹിതം അപേക്ഷകള് സെപ്റ്റംബര് 8ന് വൈകുന്നേരം മൂന്ന് മണിക്ക് മുന്പ് തിരുവനന്തപുരം മെഡിക്കല് കോളേജ് പ്രിന്സിപ്പലിന്റെ കാര്യാലയത്തില് തപാല് വഴിയോ നേരിട്ടോ നല്കണം. അപേക്ഷകള് പരിശോധിച്ച് യോഗ്യതയുടെ അടിസ്ഥാനത്തില് കോവിഡ് മാനദണ്ഡങ്ങള് പാലിച്ച് ഇന്റര്വ്യൂ നടത്തും. ഇന്റര്വ്യൂവിന് യോഗ്യരായവര്ക്ക് മെമ്മോ അയയ്ക്കും.The post ജൂനിയര് ലാബ് അസിസ്റ്റന്റ് കരാര് നിയമനം അപേക്ഷിക്കാം first appeared on MalayalamExpressOnline.